মিজান রহমান, ঢাকাঃ প্রতারণাকারী জনশক্তি রপ্তানি কম্পানীর কালো তালিকা তৈরি করা হবে। সেই তালিকা ধরে কঠোর ব্যবস্থা নেওয়া হবে বলে হুঁশিয়ারি দিয়েছেন সৌদি আরবে নিযুক্ত বাংলাদেশের রাষ্ট্রদূত গোলাম মসীহ। রিয়াদের বাংলাদেশ দূতাবাসে আয়োজিত প্রিন্ট ও ইলেকট্রনিক মিডিয়ার সাংবাদিকদের সঙ্গে এক মতবিনিময় সভায় বক্তৃতাকালে এ হুঁশিয়ারি দেন তিনি। ২৮শে জুলাই, শনিবার রিয়াদ দূতাবাস থেকে পাঠানো এক বিজ্ঞপ্তিতে এ তথ্য জানানো হয়। সৌদি আরবে বাংলাদেশ দূতাবাসে বিভিন্ন গণমাধ্যমে কর্মরত সংবাদকর্মীদের দাবীর প্রেক্ষিতে রিয়াদ দূতাবাসে প্রতিষ্ঠিত প্রেস উইংয়ের এক বছর পূর্তি উপলক্ষে মতবিনিময় সভার আয়োজন করা হয়। এতে সভাপতিত্ব করেন রাষ্ট্রদূত গোলাম মসীহ।…